Victoria (nagara bagian)

Victoria (umumnyo disingkek Vic) adolah salah ciek nagara bagian di Australia tenggara. Victoria marupokan nagara bagian taketek kaduo, sasudah Tasmania, jo laweh daratan 227.444 kilometer pasagi; nagara bagian tapadek kaduo, sasudah New South Wales, jo panduduak labiah dari 7 juta jiwa; sarato nagara bagian jo kapadekan panduduak tatinggi di Australia jo 31,1 per km pasagi. Parakonomian Victoria marupokan nan tagadang kaduo di antaro nagara-nagara bagian Australia jo sangaik baragam, jo sektor jaso mandominasi. Dinamoi untuak mahormati Ratu Victoria, nagara nagian Victoria dipisahan dari New South Wales jo didirian sabagai koloni Mahkota nan tapisah pado 1851, sarato mandapekan kuaso mamarintah surang pado 1855. Damam ameh Victoria pado 1850-an dan 1860-an sacaro signifikan maningkekan jumlah panduduak jo kakayaan Victoria. Katiko Federasi Australia tabantuak pado 1901, Melbourne manjadi ibu kota federal hinggo Canberra manjadi ibu kota nasional pado tahun 1927. Ibu kota nagara bagian, Melbourne, marupokan kota tagadang kaduo di Australia. Rujuakan